
	GULBENES NOVADA PAŠVALDĪBA

	
Reģistrācijas numurs 90009116327

	Ābeļu iela 2, Gulbene, Gulbenes novads, LV-4401

	Tālrunis 64497710, mob.26595362, e-pasts; dome@gulbene.lv, www.gulbene.lv 



	APSTIPRINĀTS
ar Gulbenes novada pašvaldības
24.09.2026.rīkojumu 
Nr. GND/7.22/26/23
Atklāta konkursa nolikums
uz Gulbenes novada Dzimtsarakstu nodaļas vadītāja vietnieka amatu 
(profesiju klasifikatora kods 1112 37)

Izdots saskaņā ar Pašvaldību likuma 
20.panta piekto daļu un  
Civilstāvokļa aktu reģistrācijas likuma 12.panta trešo daļu

	I Vispārīgie noteikumi
1. Nolikums nosaka atklāta konkursa uz Gulbenes novada Dzimtsarakstu nodaļas vadītāja vietnieka (turpmāk – Dzimtsarakstu nodaļas vadītāja vietnieks) amatu (turpmāk – Konkurss) izsludināšanas organizēšanas un norises kārtību, pretendentu vērtēšanas kārtību un kritērijus, kā arī pretendentu iesniegto pieteikumu vērtēšanas kārtību.
2. Konkursa mērķis ir izvēlēties atbilstošāko pretendentu Dzimtsarakstu nodaļas vadītāja vietnieka amatam, kurš nodrošinātu kvalitatīvu darbu izpildi un sekmīgu amata pienākumu veikšanu saskaņā ar galvenajiem amata pienākumiem.
3. Konkursa uzdevums ir izvērtēt Konkursa pretendentu atbilstību Dzimtsarakstu nodaļas vadītāja vietnieka amatam.
II. Konkursa komisija
4.Konkursa norises organizēšanai ar Gulbenes novada pašvaldības  24.09.2026. rīkojumu Nr.GND/7.22/26/23. izveidota komisija 3 (trīs) cilvēku sastāvā (turpmāk – Komisija).
5. Komisija izskata iesniegtos dokumentus un nosaka pretendentu interviju norises dienu un laiku, veic pretendentu novērtēšanu. 
6. Komisijas sekretārs pretendentu interviju norises laiku un vietu telefoniski paziņo izvirzītajiem pretendentiem, kuri atbilstoši Konkursa nolikuma prasībām ir iesnieguši visus pretendentu atlasei nepieciešamos dokumentus. 
7. Komisija ir lemttiesīga, ja Komisijas sēdē piedalās vismaz 2 (divi) komisijas locekļi. Komisija veic darbu klātienē Gulbenes novada Centrālās pārvaldes telpās.
8. Komisijas sēdes tiek protokolētas. Protokola noformēšanu nodrošina Komisijas sekretārs. Protokolus vienā eksemplārā paraksta Komisijas vadītājs un Komisijas sekretārs.
III. Konkursa dalībnieki
9. Konkursā var piedalīties un par tā dalībnieku kļūt jebkurš vismaz 25 gadu vecumu sasniedzis Latvijas Republikas pilsonis, kurš iesniedzis pieteikumu kopā ar visiem nepieciešamajiem pretendentu atlases dokumentiem, kas noteikti konkursa nolikumā. 
10. Pieteikumu var iesniegt (tālrunis uzziņām: +371 64472216):
10.1. nosūtot pa pastu, ievietotu slēgtā aploksnē ar norādi „ Pieteikums atklātā Konkursā uz Gulbenes novada Dzimtsarakstu nodaļas vadītāja vietnieka amatu” Gulbenes novada pašvaldībai, Ābeļu ielā 2, Gulbenē, Gulbenes novadā, LV-4401;
10.2. elektroniska dokumenta veidā, kas parakstīts ar drošu elektronisko parakstu un ar pievienotu laika zīmogu saskaņā ar normatīvajiem aktiem par elektronisko dokumentu noformēšanu, nosūtot uz Gulbenes novada pašvaldības elektroniskā pasta adresi: personals@gulbene.lv;
10.3. iesniegt Gulbenes novada pašvaldībā klātienē Valsts un pašvaldības vienotajā klientu apkalpošanas centrā personīgi, Ābeļu ielā 2, Gulbenē, Gulbenes novadā (darba laiks no pirmdienas līdz ceturtdienai no pulksten 8.00 līdz pulksten 17.00, piektdienās no pulksten 8.00 līdz pulksten 16.00) ievietotu slēgtā aploksnē ar norādi „ Pieteikums atklātā Konkursā uz Gulbenes novada Dzimtsarakstu nodaļas vadītāja vietnieka amatu”.
11. Pieteikums jāiesniedz līdz 2026.gada 9.oktobrim (ieskaitot). 
12. Pieteikumam pievienojami šādi dokumenti: 
[bookmark: _Hlk168307562][bookmark: _Hlk138690448][bookmark: _Hlk168307358]12.1. Pieteikuma vēstule, kurā pretendents atspoguļo motivāciju savas kandidatūras izvirzīšanai Dzimtsarakstu nodaļas vadītāja vietnieka amatā, kā arī prasmes un sniegumu amata pienākumu izpildē (līdz 1 (vienai) A4 lp.);
12.2. CV jeb dzīvesgājuma un profesionālās pieredzes aprakstu (CV vēlams Europass formātā);
[bookmark: _Hlk168307403]12.3. izglītību un kvalifikāciju apliecinošu dokumentu kopijas;
12.4. apliecinājumu par atbilstību Civilstāvokļa aktu reģistrācijas likuma 12.panta trešās daļas prasībām (3.pielikums), kā arī rekomendācijas vai ieteikuma vēstules, ja tādas ir.
13. Komisijas vadītājs pēc sludinājumā noteiktā pieteikšanās termiņa beigām nosaka konkursa pirmās kārtas norises laiku un vietu, par ko Komisijas sekretārs informē Komisijas locekļus. 
14. Gadījumā, ja sludinājumā noteiktajā termiņā nepiesakās neviens pretendents vai neviens no pretendentiem neatbilst izvirzītajām prasībām, Komisija pieņem lēmumu par konkursa izbeigšanu bez rezultāta un ierosina izsludināt atkārtotu Konkursu. 
IV. Pieteikumu izskatīšana, vērtēšanas kritēriji, lēmuma pieņemšana
15. Komisija nevērtē pieteikumus, kas saņemti vai iesūtīti pēc pieteikumu iesniegšanai noteiktā termiņa. 
16. Komisija veic pretendentu vērtēšanu divās kārtās. 
17. Komisija pirmajā kārtā pēc pieteikumu iesniegšanas termiņa beigām atlasa tos pretendentu pieteikumus, kuriem pievienoti visi pretendentu atlasei nepieciešamie dokumenti (nolikuma 12.punkts) un izvērtē pretendentu iesniegtos dokumentus atbilstoši Konkursa nolikuma 1.pielikumā noteiktajiem vērtēšanas kritērijiem punktu sistēmā. 
18. Ja Komisija konstatē, ka pretendents neatbilst kādam no Nolikuma 1.pielikuma noteikto vērtēšanas kritēriju Nr. 1, 2, 3, noteiktajām prasībām vai kritērijā Nr.4 ir ieguvis 0 punktus, pretendentu izslēdz no turpmākās dalības atlasē, un Komisijas sekretārs par to informē pretendentu, nosūtot informāciju uz pretendenta pieteikumā norādīto elektroniskā pasta adresi.
19.Maksimāli iespējamais punktu skaits pirmajā kārtā ir 16 punkti. Komisijas vērtējums par pretendenta atbilstību pretendentam izvirzītajām prasībām tiek noteikts no pirmajā kārtā iegūtā individuālā vērtējuma vidējo punktu skaita. Katrs komisijas loceklis paraksta pretendenta novērtēšanas lapu.
20. Otrajā kārtā (intervija ar pretendentu) piedalīties tiek uzaicināti pretendenti, kuri Konkursa pirmajā kārtā ieguvuši vismaz 50% (vismaz 8 punktus) no pirmajā kārtā iespējamo punktu skaita.
Komisijas sekretārs atbilstoši Komisijas pieņemtajiem lēmumiem uzaicina uz Konkursa otro kārtu Konkursa otrajai kārtai izvirzītos pretendentus. 
21. Konkursa otrajā kārtā (darba intervijā) komisija vērtē pretendenta zināšanas, izpratni un kompetences šādos kritērijos: izpratne un zināšanas par Dzimtsarakstu nodaļas kompetenci un darbības principiem; izpratne un zināšanas par valsts vai pašvaldības iestādes darbību reglamentējošo normatīvo aktu piemērošanu; amata kompetencei atbilstošo normatīvo aktu pārzināšana un pielietošana civilstāvokļa aktu reģistrācijas jomā; komunikācijas un argumentācijas prasmes, skaidra dikcija un laba runas kultūra; prasme strādāt stresa apstākļos, konstruktīvi novērst un risināt konfliktsituācijas (atbilstoši 2. pielikumam).
22. Maksimāli iespējamais punktu skaits otrajā kārtā ir 55 punkti. 
23. Katrs Komisijas loceklis vērtē katru pretendentu saskaņā ar Konkursa nolikumā noteiktajiem pretendenta vērtēšanas kritērijiem. Savu viedokli Komisijas loceklis intervijas laikā vai tūlīt pēc intervijas ieraksta pretendenta izvērtēšanas lapā un apliecina to ar parakstu. 
24. Lēmumu par pretendenta atbilstību pieņem, pamatojoties uz pirmajā un otrajā kārtā iegūtā individuālā vērtējuma vidējo punktu skaitu. 
25. Komisija pieņem galīgo lēmumu bez pretendentu klātbūtnes un par rezultātiem paziņo katram pretendentam rakstiski piecu darba dienu laikā pēc Komisijas lēmuma pieņemšanas.
26. Pretendents, kurš atzīts par atbilstošāko vakantajam amatam, tiek virzīts saskaņošanai Tieslietu ministrijā. Darba līgums uz nenoteiktu laiku (nosakot pārbaudes laiku līdz 3 mēnešiem) tiek slēgts pēc saskaņojuma saņemšanas no Tieslietu ministrijas.
27. Pretendentu vērtēšanas un darba interviju norises laikā tiek veikts audioieraksts ar mērķi nodrošināt precīzu un objektīvu procesa norises fiksēšanu. Intervijas protokolā tiek ietverts un atspoguļots tikai būtiskākais intervijas saturs.
28. Audioieraksts tiek glabāts līdz intervijas protokola parakstīšanas brīdim un pēc tā galīgās noformēšanas tiek nekavējoties dzēsts. 
V. Amata pamatpienākumi, nepieciešamā izglītība un prasmes
29. Gulbenes novada Dzimtsarakstu nodaļas vadītāja vietnieka amata pamatpienākumi: 
29.1. Pārzināt un amata kompetences ietvaros ievērot spēkā esošos normatīvos aktus.
29.2. Veikt dzimšanas, miršanas fakta un laulību reģistrāciju.
29.3. Izsniegt civilstāvokļa aktu reģistrācijas apliecības, izziņas u.c. dokumentus.
29.4. Veikt civilstāvokļa aktu reģistru labošanu, papildināšanu vai atjaunošanu.
29.5. Reģistrēt juridisko un fizisko personu iesniegumus un sagatavot atbildes normatīvajos aktos noteiktajā termiņā
29.6. Iekļaut vēsturiskos ierakstus Civilstāvokļa aktu reģistrācijas informācijas sistēmā.
29.7. Sagatavot un uzturēt civilstāvokļa aktu reģistru alfabētiskos rādītājus (sarakstus) papīra un elektroniskajā formātā. 
29.8. Atlasīt iznīcināmās arhīva lietas un sagatavot atbilstošus aktus.
29.9. Noformēt un apstrādāt arhīva lietas un civilstāvokļa aktu reģistru grāmatas atbilstoši normatīvajiem aktiem. 
29.10. Vadīt svinīgas laulību noslēgšanas ceremonijas, kāzu jubileju ceremonijas.
29.11. Piedalīties kāzu jubilāru, Jaundzimušo godināšanas ("Mazo gulbīšu") un citu Dzimtsarakstu nodaļas rīkoto svinīgo pasākumu organizēšanā un vadīšanā.
29.12. Nodrošināt fizisko personu datu aizsardzību un profesionālās ētikas normu ievērošanu.
30. Prasības pretendentiem:
30.1. Atbilstība Civilstāvokļa aktu reģistrācijas likuma 12. panta trešās daļas prasībām (t. sk. atbilstoša izglītība).
30.2. Valsts valodas prasme augstākajā līmenī (C1 vai C2).
30.3. Amata kompetencei atbilstošo normatīvo aktu pārzināšana civilstāvokļa aktu reģistrācijas jomā.
30.4.  Izpratne par valsts un pašvaldības iestāžu darbību reglamentējošo normatīvo aktu piemērošanu.
30.5. Prasme izstrādāt un noformēt dokumentus atbilstoši lietvedības un normatīvo aktu prasībām.
30.6. Labas prasmes darbā ar datortehniku un biroja tehniku (MS Office, e-pasts u. c.).
30.7. Vēlamas praktiskās iemaņas darbā ar specializētajām sistēmām un reģistriem (Civilstāvokļa aktu reģistrācijas sistēmām (DZIMTS, FPRIS (CAR)); Datu reģistriem un pakalpojumu sistēmām (SIA DATIVA VISVARIS); Dokumentu vadības sistēmu (DVS Namejs); Vizuālā satura izveides rīkiem (Canva vai analogiem).
30.8. Vēlama amata kompetencei atbilstošo normatīvo aktu pārzināšana arhivēšanas jomā.
30.9. Vēlama pieredze iestādes, nodaļas vai strukturvienības vadītāja vietnieka amatā.
30.10. Vismaz vienas Eiropas Savienības svešvalodas (angļu valodas) prasme profesionālajai darbībai nepieciešamajā apjomā (vismaz B1 līmenis mutvārdu saziņas prasmēs atbilstoši Europass Valodu pases pašnovērtējuma tabulai).
30.11.  B kategorijas autovadītāja apliecība.
30.12.  Laba komunikācijas un argumentācijas prasme, skaidra dikcija un laba runas kultūra.
30.13. Spēja strādāt gan patstāvīgi (pieņemt lēmumus un uzņemties atbildību), gan komandā.
30.14. Prasme strādāt stresa apstākļos, konstruktīvi novērst un risināt konfliktsituācijas.

Pašvaldības izpilddirektore							A.Sprudzāne
DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU




















1.pielikums
Atklāta konkursa nolikumam uz vakanto 
Gulbenes novada Dzimtsarakstu nodaļas vadītāja vietnieka amatu

Vērtēšanas kritēriji pirmajai kārtai


	Nr. p.k.
	Vērtēšanas kritērijs
	Atbilstība/Punkti

	1.
	Latvijas Republikas pilsonis
	Atbilst/neatbilst

	2.
	Pretendents ir sasniedzis vismaz 25 gadu vecumu
	Atbilst/neatbilst

	3.
	Valsts valodas prasme augstākajā līmenī (C1/C2)
	Atbilst/neatbilst

	4.
	Izglītība
	

	4.1.
	Maģistra grāds tiesību zinātnē  
	5

	4.2.
	Bakalaura grāds tiesību zinātnē  
	4

	4.3.
	Pirmā līmeņa profesionālā augstākā izglītība tiesību zinātnē
	3

	4.4.
	Neatbilst nevienam no 4.1.-4.3. vērtēšanas kritērijiem
	0

	5.
	Darba pieredze 
	

	5.1.
	Ir pieredze iestādes, nodaļas vai struktūrvienības vadītāja vietnieka vai vadītāja amatā
	4

	5.2.
	Ir pieredze amatam radniecīgā jomā (piem., dzimtsarakstu, arhīva, jurista u.c. amatā bez vadības pieredzes)
	3

	5.3.
	Ir pieredze valsts vai pašvaldību iestāžu darbā
	2

	5.4.
	Nav pieredze nevienā no 5.1.-5.3. vērtēšanas kritērijiem
	0

	6.
	Svešvalodu prasmes
	

	6.1.
	Vismaz divu svešvalodu prasmes B1 līmenī vai augstāk
	5

	6.2.
	Vienas svešvalodas prasme B1 līmenī vai augstāk
	4

	6.3.
	Vienas svešvalodas prasme A1 līmenī vai augstāk
	1

	6.4.
	Nav svešvalodas prasmes
	0

	7.
	Tehniskās prasmes
	

	7.1.
	Ir B kategorijas autovadītāja apliecība
	2

	7.2.
	Nav B kategorijas autovadītāja apliecība
	0



Maksimāli iespējamais punktu skaits – 16 punkti.

Pašvaldības izpilddirektore							A.Sprudzāne	
DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU






2. .pielikums
Atklāta konkursa nolikumam uz vakanto 
Gulbenes novada Dzimtsarakstu nodaļas vadītāja vietnieka amatu

Vērtēšanas kritēriji otrajai kārtai
	Nr. p.k.
	Vērtēšanas kritērijs/ kompetence
	Punkti

	1.
	Izpratne un zināšanas par Dzimtsarakstu nodaļas kompetenci un darbības principiem
	līdz 15 punktiem

	2.
	Izpratne un zināšanas par valsts vai pašvaldības iestādes darbību reglamentējošo normatīvo aktu piemērošanu
	līdz 10 punktiem

	3.
	Amata kompetencei atbilstošo normatīvo aktu pārzināšana un pielietošana civilstāvokļa aktu reģistrācijas jomā
	līdz 10 punktiem

	4.
	Komunikācijas un argumentācijas prasme, skaidra dikcija un laba runas kultūra
	līdz 10 punktiem

	5.
	Prasme strādāt stresa apstākļos, konstruktīvi novērst un risināt konfliktsituācijas
	līdz 10 punktiem



Maksimāli iespējamais punktu skaits – 55 punkti.


Pašvaldības izpilddirektore							A.Sprudzāne
DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU






















3.pielikums
Atklāta konkursa nolikumam uz vakanto 
Gulbenes novada Dzimtsarakstu nodaļas vadītāja vietnieka amatu


Gulbenes novada pašvaldībai 
Ābeļu ielā 2, Gulbenē, Gulbenes novadā, LV-4401

Pretendenta apliecinājums
 par atbilstību Pašvaldību likuma 21. panta ceturtās daļas prasībām

Es, apakšā parakstījies (-usies), piesakoties atklātā konkursā uz Gulbenes novada Dzimtsarakstu nodaļas vadītāja vietnieka amatu, ar parakstu apliecinu, ka:
1. Atbilstu Civilstāvokļa aktu reģistrācijas likuma 12. panta trešās daļas prasībām un uz mani neattiecas minētajā pantā noteiktie ierobežojumi amata ieņemšanai.
2. Man ir valsts valodas prasme augstākajā līmenī (C1/C2).
3. Visi pieteikumā un tam pievienotajos dokumentos sniegtie dati un informācija ir patiesa un precīza.


Datums: 2026. gada ____. __________________

Pretendenta vārds, uzvārds, paraksts: ________________________________________ 

(ja dokuments parakstīts ar drošu elektronisko parakstu, paraksta zonu atstāj tukšu un norāda "DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU")


Pašvaldības izpilddirektore							A.Sprudzāne	
DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

